Antzinako astronautak

Antzinako astronautak edo antzinako alienigenak sinismen pseudozientifiko bat da, proposatzen duena izaki estralurtar adimendunek (astronauta estralurtarrek) Lurra bisitatu zutela eta Antzinaroan eta Historiaurrean gizakiekin harremanak izan zituztela. Teoria horren aldekoek iradokitzen dute harreman horrek eragina izan zuela kultura modernoen, teknologien, erlijioen eta giza biologiaren garapenean. Jarrera arrunt bat da erlijio gehienen (guztiena ez bada) Jainkoak jatorri estralurtarrekoak direla, eta antzinako astronautek Lurrera ekarritako teknologia aurreratuak jainkozko estatusaren frogatzat jo zituztela lehen gizakiek.

Antzinako astronautak existitu zirela eta Lurra bisitatu zutela dioen ideia ez dute serio hartzen akademiko eta arkeologoek, baieztapen horiek sasi-arkeologiko edo azientifiko gisa identifikatzen baitituzte. Ez du inolako arreta sinesgarririk jaso pareen bidez berrikusitako ikerketetan. Ideiaren aldekoek beren sinesmenen aldeko frogak aurkezten dituztenean, desitxuratuak edo asmatuak izaten dira maiz. Gainera, gai honen inguruko pentsamenduaren historiak erakusten du bere defendatzaileek sinesmen supremazista zuriak hartu dituztela argudiatzeko mundu osoko kultura indigenak ez zirela gai lortu zituzten balentria teknologiko eta kulturalak egiteko.

XX. mendearen bigarren erdialdean sinesmen horien defendatzaile ezagunenen artean daude —liburu ugari idatzi dituzte, edo hedabideetan erregularki agertzen dira—, Robert Charroux, Jacques Bergier, Jean Sendy, Erich von Däniken, Alexander Kazantsev, Zecharia Sitchin, Robert Kolk, Giorgio A. Tsoukalos, David Hatcher Childress, Peter Kolosimo edo Mauro Biglino.

 Erreferentziak 

 Kanpo estekak 

Kategoria:Ustezko izaki estralurtarrak
Kategoria:Forteana
Kategoria:Teoria marjinalak
Kategoria:Sasiarkeologia
Kategoria:Pseudohistoria
Kategoria:Naturaz gaindiko hiri kondairak
Kategoria:Ufologia
Kategoria:Bizi estralurtarrari buruzko gai paranormalak
Kategoria:Objektu Hegalari Ezezagunen konspirazio teoriak